Bruno Labbadia

Bruno Labbadia (s. 8. helmikuuta 1966) on italialaistaustainen saksalainen jalkapallovalmentaja ja entinen hyökkääjä. 

Ura pelaajana

Labbadian ammattilaisura alkoi 1984 Saksan 2.Bundesliigassa pelanneesta SV Darmstadtista. Labbadia edusti synnyinkaupunkinsa seuraa kaikkiaan kolmen kauden ajan pelaten 105 ottelua ja tehden niissä kunnioitettavat 43 maalia. Hyvät esitykset poikivat sopimuksen 1.Bundesliigassa pelanneeseen HSV:hen, jonne Lappadia siirtyi 1987. HSV:n lisäksi Labbadia edusti useita muita bundesliigaseuroja pelaten yhteensä 328 liigaottelua ja tehden 103 liigamaalia. 2.Bundesliigassa otteluita kertyi kaikkiaan 229 ja maaleja tasan 100.

Kaudella 1989/90 hän oli voittamassa 1. FC Kaiserslauternissa Saksan Cupin mestaruutta tekemällä 3–2 päättyneessä finaalissa kaksi maalia SV Werder Bremenin verkkoon. Seuraavalla kaudella Kaiserslauternissa juhlittiin liigamestaruutta, mutta Labbadia pelasi vain 22 ottelua tehden 9 maalia.

Kaudella 1998/99 Labbadia pelasi 2.Bundesliigassa DSC Arminia Bielefeldissä. Kausi oli loistelias Arminian noustessa pääsarjaan. Labbadia pelasi kaikki 38 ottelua ja teki niissä komeat 28 maalia voittaen 2.Bundesliigan maalikuninkuuden. Labbadia lopetti uransa kauden 2002/03 jälkeen 2.Bundesliigassa pelanneen Karlsruher SC:n paidassa. Jäähyväiskaudellaan 27 ottelussa 12 maalia tehtaillut Labbadia on ainoa jalkapalloilija, joka on tehnyt sekä 1. että 2.Bundesliigassa vähintään 100 maalia uransa aikana.

Meriitit pelaajana

 Saksan mestaruus (2): 1991, 1994
 Saksan Cup: 1990
 2.Bundesliigan maalikuningas: 1999

Ura valmentajana

Pelaajauransa jälkeen Labbadia on hankkinut kannuksia valmentajana. Hän aloitti toukokuussa 2003 SV Darmstadtin päävalmentajana. Labbadian johdolla Oberliga Hessenissä pelannut seura juhli kauden päätteeksi mestaruutta ja nousi sarjatasoa ylemmäksi Regionalliga Südiin. Lababdian johdolla SV Darmstadt jatkoi Regionalligassa hyviä esityksiään sijoittuen kahdella seuraavalla kaudella viidenneksi. Labbadia jätti kuitenkin tehtävänsä kauden 2005/06 jälkeen, koska seura ei onnistunut nousemaan 2.Bundesliigaan.

Kesällä 2007 Labbadia jatkoi valmennusuraansa 2.Bundesliigassa pelanneessa SpVgg Greuther Fürthissä. Labbadian johdolla seura esiintyi edukseen, muttei onnistunut lopulta aivan nousemaan nousukamppailuun sijoittuen kuudenneksi. Kauden jälkeen Labbadia jätti seuran ja siirtyi 1.Bundesliigassa pelaavan Bayer 04 Leverkusenin päävalmentajaksi.26.05.2008 - Bruno Labbadia verlässt SpVgg Greuther Fürth 

Kaudella 2008/2009 Leverkusen pelasi Labbadian alaisuudessa keskikertaisesti. Menestys Bundesliigassa olisi voinut olla parempaa, mutta Saksan cupissa se eteni aina finaaliin saakka. Kausi päättyi kuitenkin pettymykseen, kun Werder Bremen vei finaalin 1–0.Pasasen Bremen voitti Saksan cupin

Kauden jälkeen Labbadian ympärillä käytiin armotonta huhumyllyä, joka sai päätöksensä kesäkuun alussa, kun hän allekirjoitti kolmivuotisen sopimuksen Hamburger SV:n kanssa.Labbadia unterschreibt bis 2012 Labbadian johdolla HSV aloitti kautensa hyvin, mutta keväällä vauhti Bundesliigassa alkoi hiipua. Eurooppa-liigassa sen sijaan menestys oli hyvää ja Labbadian johdolla HSV eteni aina välieriin asti. Hän sai kuitenkin yllättäen potkut 26. huhtikuuta 2010 vain kolme päivää ennen toista EL-välierää Fulhamia vastaan. Viikonloppuna HSV oli hävinnyt Bundesliigassa TSG 1899 Hoffenheimille 5–1 ja oli seitsemäntenä.Der HSV setzt auf Moniz

Joulukuussa 2010 Labbadia palasi valmennustehtäviin VfB Stuttgartin päävalmentajana.Nun soll's Labbadia richten Labbadian debyyttikausi päättyi Bundesliigan sijalle 12, mikä tyydytti välillä putoamiskurimuksessa käyneen seuran johtoa. Kausi 2011/12 antoi pitkästä aikaa merkkejä paremmasta seuran sijoituttua kuudenneksi. Kaudella 2012/13 peli kulki Saksan cupissa, jossa Stuttgart eteni finaaliin. Liigassa sijoitus painui kuitenkin jälleen sijalle 12. Kun syyskausi 2013/14 alkoi liigassa kolmella tappiolla, sai Labbadia potkut elokuun lopussa.Labbadia muss gehen

Huhtikuun puolivälissä 2015 Labbadia palasi Hamburger SV:n päävalmentajaksi. Labbadia oli sarjajumboksi juuttuneen HSV:n kolmas päävalmentaja kaudella 2014/15."Neuer Impuls": Labbadia übernimmt beim HSV! Labbadia nosti HSV:n putoamisviivan alapuolelta karsijan paikalle. Seura taisteli tiukasti paikastaan Bundesliigassa ja onnistui lopulta säilymään voitettuaan Karlsruhen toisessa osaottelussa jatkoajalla 1–2. Näin HSV välttyi putoamasta ensimmäistä kertaa historiassaan Bundesliigasta yhteismaalein 3–2."Glücksbringer" Labbadia rettet den Dino Kaudella 2015/16 HSV pelasi astetta paremmin, vaikkei peliesityksillä ollutkaan asiaa Bundesliigan kärkitaisteluun. Loppusijoitus oli 10:s ja sarjapaikka säilyi mukavasti. Kausi 2016/17 lähti jälleen liikkeelle heikosti ja neljä tappiota viidestä ottelusta johtivat Labbadian potkuihin syyskuun lopulla 2016.Bruno Labbadia: Hamburg sack manager after poor start to the season

Helmikuun puolivälissä 2018 Labbadiasta tuli Bundesliigan häntäpäähän juuttuneen VfL Wolfsburgin päävalmentaja.Labbadia übernimmt beim VfL Wolfsburg Labbadia ei saanut Wolfsburgin tuloksia kohenemaan, ja joukkue voitti vain kaksi yhdestätoista Labbadian alaisuudessa pelaamastaan Bundesliiga-ottelusta. Wolfsburg vältti putoamisen kahdella pisteellä ja eteni sarjakarsintaan, jossa se voitti Holstein Kielin yhteismaalein 4-1 ja säilytti liigapaikkansa.Wolfsburg beat Holstein Kiel to stay in Bundesliga  Kaudella 2018/19 Labbadia nosti Wolfsburgin taistelemaan jälleen paikasta eurokentille. Maaliskuussa 2019 hän ilmoitti jättävänsä päävalmentajan tehtävät kauden jälkeen.Labbadia verlässt Wolfsburg im Sommer - Nachfolger Rose?

Huhtikuussa 2020 Labbadiasta tuli Hertha BSC:n päävalmentaja.Bruno Labbadia neuer Cheftrainer bei Hertha BSC  Bundesliigan jatkuttua toukokuussa koronapandemian aiheuttaman tauon jälkeen Hertha pelasi Labbadian alaisuudessa kaksijakoisesti. Ensimmäiset neljä ottelua päättyivät tappioitta, mutta viimeisestä viidestä liigaottelustaan Hertha voitti vain yhden ja hävisi neljä. Joukkue oli lopulta liigassa 10:s. Kaudella 2020/21 Herthan esitykset olivat vaisuja. Labbadian johdolla joukkue voitti vain neljä pelaamistaan 18 liigaottelusta. Seurajohto erotti Labbadian ja manageri Michael Preetzin tammikuussa 2020. Labbadian viimeiseksi jääneessä ottelussa Hertha hävisi Werder Bremenille 4–1.Hertha Berlin sack both coach Labbadia and general manager Preetz

Joulukuussa 2022 Labbadia palasi Bundesliigassa heikon syyskauden pelanneen VfB Stuttgartin päävalmentajaksi.Labbadia back at struggling Stuttgart Labbadia ei onnistunut kääntämään Stuttgartin tuloksia parempaan suuntaan, vaan joukkue vajosi hänen johdollaan yhä syvemmälle Bundesliigan putoamiskamppailuun. Lopulta seurajohto erotti Labbadian huhtikuun alussa 2023.Sebastian Hoeneß replaces Bruno Labbadia

Meriitit valmentajana

 Saksan Cup
Hopeaa: 2009, 2013

 Lähteet 

Labbadia, Bruno
Labbadia, Bruno
Luokka:Saksanitalialaiset
Labbadia, Bruno
Labbadia, Bruno